Pongolium

Die Pongolium is 'n voorgestelde periode van die Mesoargeïese era. Die Pongolium is die einde van die Mesoargeïkum.

 Ystydperke? 
Die klimaat van die Argeïkum is steeds 'n omstrede saak. Die Pongolium is die eerste periode waarin dalk glasiasie plaasgevind het, maar dit is ook omstrede. Die periode is vernoem na die Suid-Afrikaanse dorp Pongola. Daar is gegewens uit die Pongola- en Witwatersrandbekkens van Suid-Afrika en die Brooklands-formasie van die Belingwe groensteengordel van Zimbabwe wat geïnterpreteer kan word as aanwysings van 'n ystydperk omtrent 2,9 Ga gelede, maar ander interpretasies is ook moontlik.

Daar is kerogene van 2,7 Ga wat 'n baie lae δ13C-waarde besit. Dit wys dalk dat metanogene en metanotrofe organismes reeds 'n belangrike kweekhuisgas, metaan, vrygestel het terwyl die atmosfeer ook baie koolstofdioksied bevat het. Die son het nogtans minder sterk geskyn. Metaan word vandag in die atmosfeer vinnig geoksideer, maar in die Argeïese atmosfeer was sy halfleeftyd omtrent 1000 keer langer. Daar is ook veranderings in die isotoopverhoudings van swawel. Voor hierdie tydperk vertoon hulle sogenaamde massa-onafhanklike fraksionering, maar in hierdie tyd hou dit op. Die presiese betekenis hiervan is nie heeltemal duidelik nie.Palaeoclimates: the first two billion years  Philos Trans R Soc Lond B Biol Sci. 2006 Jun 29; 361(1470): 917–929. 

 Verwysings